Sentenza tal-Qorti Ġenerali tal-11 ta’ Settembru2024 – Borco Marken Import Matthiesen vs EUIPO
(Kawża T-603/23) 1
(“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark verbali tal-Unjoni Ewropea KINGSBURY – Trade mark verbali preċedenti tal-Unjoni Ewropea FINSBURY – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (UE) 2017/1001”)
Lingwa tal-kawża: l-Ingliż
Partijiet
Rikorrent: Borco-Marken-Import Matthiesen GmbH & Co. KG (Hambourg, il-Ġermanja) (rappreżentanti: A. Marx u K. Wagner, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant: D. Gája, aġent)
Parti oħra fil-proċedimenti quddiem il-Bord tal-Appell tal-EUIPO: Belles Marks LTD (Larnaca, Ċipru)
Suġġett
Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-28 ta’ Lulju 2023 (Każ R 481/2023-1).
Dispożittiv
Id-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal- Unjoni Ewropea (EUIPO) tat-28 ta’ Lulju 2023 (Każ R 481/2023-1) hija annullata.
L-EUIPO għandu jbati, minbarra l-ispejjeż tiegħu, dawk sostnuti minn Borco Marken-Import Matthiesen GmbH & Co. KG.
____________
1     ĠU C, C/2023/774, 20.11.2023.